Casey Affleck

Caleb Casey McGuire Affleck-Boldt (lahir 12 Ogos 1975), lebih dikenali sebagai Casey Affleck ialah seorang pelakon, pengarah filem, penulis skrip dan penerbit Amerika Syarikat. Beliau mula mendapat perhatian selepas lakonannya dalam To Die For (1995), Good Will Hunting (1997) dan Gerry (2002). Beliau muncul dalam trilogi Ocean (2001–2007), sebagai Virgil Maloy.

Affleck mendapat perhatian meluas pada tahun 2007, selepas membintangi The Assassination of Jesse James by the Coward Robert Ford, dimana beliau menerima satu pencalonan Anugerah Akademi untuk kategori Pelakon Lelaki Sokongan Terbaik dan Gone Baby Gone, diarahkan oleh abangnya Ben. Pada tahun 2010, beliau mengarahkan I'm Still Here, dibintangi Joaquin Phoenix. Beliau juga menerima pujian meluas untuk lakonannya dalam Out of the Furnace dan Ain't Them Bodies Saints (kedua-duanya pada tahun 2013).

 Kehidupan awal 
Affleck dilahirkan di Falmouth, Massachusetts.Massachusetts Vital Records, Births, 1975, 40:305 Beliau berketurunan Inggeris, Ireland, Jerman, Scotland, Perancis dan Sweden.Stated on Inside the Actors Studio, 2001 Affleck adalah tiga tahun lebih muda dari abangnya, Ben.Casey Affleck Biography (1975–). Film Reference.com. Mereka adalah kawan zaman kanak-kanak dengan pelakon, Matt Damon.http://www.bostonmagazine.com/2006/05/the-other-affleck/

 Karier 

 1995–2006 
Peranan filem pertama Affleck adalah dalam filem 1995, To Die For dibintangi Nicole Kidman, Matt Dillon dan Joaquin Phoenix.Schaefer, Stephen. Casey Affleck – Breakthrough Actor. Variety.com. October 19, 2007. Selepas membintangi bersama Halle Berry dan Jim Belushi dalam filem 1996, Race the Sun, beliau muncul dalam dua filem bersama abangnya Ben: Chasing Amy dan Good Will Hunting.

Filem-filem Affleck seterusnya adalah Desert Blue (1998) bersama Kate Hudson, Drowning Mona (1999) bersama Bette Midler, Jamie Lee Curtis, Neve Campbell dan Danny DeVito, dan filem seram 2001, Soul Survivors (dibintangi Luke Wilson).

Pada tahun 2001, Affleck menjadi sebahagian daripada barisan pelakon Ocean's Eleven, diarahkan oleh Steven Soderbergh. Affleck melakonkan watak Virgil Malloy. Affleck menyambung watak ini dalam dua sekuel, Ocean's Twelve (2004) dan Ocean's Thirteen (2007). Affleck menulis skrip filem 2002, Gerry bersama Gus Van Sant dan Matt Damon. Pada tahun 2006, Affleck berlakon dalam Lonesome Jim dan The Last Kiss'. Beliau kemudiannya membuat penampilan kameo dalam video yang diarahkan oleh Joaquin Phoenix, "Tired of Being Sorry" untuk band Ringside.

 2007–12 
Pada tahun 2007, Affleck membintangi The Assassination of Jesse James by the Coward Robert Ford, melakonkan watak Robert Ford bertentangan Brad Pitt sebagai Jesse James. Untuk lakonannya, belaiu menerima satu pencalonan Golden Globe untuk kategori Pelakon Lelaki Sokongan Terbaik dalam Filem, satu pencalonan Anugerah Screen Actors Guild untuk kategori Lakonan Cemerlang oleh Pelakon Lelaki dalam Peranan Sokongan - Filem dan satu pencalonan Anugerah Akademi untuk kategori Lakonan Terbaik oleh Pelakon Lelaki dalam Peranan Sokongan.

Beliau membintangi Gone Baby Gone sebagai Patrick Kenzie. Diarah, diterbit dan ditulis oleh Ben Affleck, filem ini mendapat pujian meluas dan lakonan Casey dipuji. Pada tahun 2010 Affleck merupakan pengarah I'm Still Here.Untitled Joaquin Phoenix Documentary. joaqdoc.com Affleck membintangi bersama Jessica Alba dan Kate Hudson dalam The Killer Inside Me (2010).

 2013–sekarang 
Affleck membintangi bersama Rooney Mara dalam Ain't Them Bodies Saints dan bersama Christian Bale dalam Out of the Furnace, kedua-duanya ditayangkan pada tahun 2013. Pada bulan November 2014, beliau mempunyai peranan sokongan dalam filem Christopher Nolan, Interstellar. Affleck juga menulis skrip bersama abangnya Ben dan David Mandel untuk drama besbol The Trade, diarahkan oleh Jay Roach. Beliau juga menjual satu siri televisyen animasi komedi kepada FOX.

Affleck dan penerbit John Powers Middleton mengumumkan pada bulan Jun 2014 bahawa mereka sedang melancarkan sebuah syarikat produksi, Untitled Casey Affleck/John Powers Middleton Project. Affleck dijadual untuk mengarahkan biopik tentang pemain besbol Josh Hamilton daripadanya skripnya sendiri. Jack Reynor dijangka akan membintangi.

Affleck akan melakonkan peranan utama dalam Triple 9, dijadual ditayangkan pada bulan Februari 2016. Beliau juga telah menandatangani untuk membintangi sebagai Meriwether Lewis dalam minisiri HBO berdasarkan buku tahun 1996, Undaunted Courage. Beliau terikat untuk membintangi sebagai detektif dalam Boston Strangler'', akan diarahkan oleh Mark Romanek.

 Kehidupan peribadi 
Affleck berkahwin dengan pelakon, Summer Phoenix, teman wanitanya selama enam tahun pada 3 Jun 2006 di Savannah, Georgia. Pasangan itu diperkenalkan oleh abang Summer, Joaquin. Mereka mempunyai dua orang anak, Indiana August, lahir pada Mei 31, 2004 di Amsterdam, dan Atticus, lahir pada Januari 12, 2008.

 Filemografi 
 Tahun Filem Peranan Nota1988Lemon SkyJerryTV1990The Kennedys of MassachusettsRobert Kennedy (12–15)Mini siri TV 1995To Die ForRussel Hines1996Race the SunDaniel Webster1997Chasing AmyLittle KidGood Will HuntingMorgan O'Mally1998Desert BluePete Kepler1999200 CigarettesTomAmerican PieTom MyersTidak dikreditFloatingPrep No. 12000Drowning MonaBobby CalzoneCommittedJayHamletFortinbrasAttention ShoppersJed2001Ocean's ElevenVirgil MalloyAmerican Pie 2Tom MyersSoul SurvivorsSean2002GerryGerryJuga penulis skrip2004Ocean's TwelveVirgil Malloy2005Lonesome JimJim2006The Last KissChris2007Ocean's ThirteenVirgil MalloyThe Assassination of Jesse James by the Coward Robert FordRobert FordGone Baby GonePatrick Kenzie2010The Killer Inside MeLou Ford I'm Still Here Diri sendiri Pengarah2011 Tower HeistCharlie Gibbs2012 ParaNorman Mitch Downe Suara2013 Ain't Them Bodies SaintsBob Muldoon Out of the FurnaceRodney Baze, Jr. 2014 InterstellarTom 2015 Unity Pencerita Dokumentari2016The Finest HoursRay SybertTriple 9Chris AllenManchester-by-the-Sea Lee Chandler

 Rujukan 

 Pautan luar 



Kategori:Kelahiran 1975
Kategori:Orang hidup
Kategori:Pelakon kanak-kanak Amerika Syarikat
Kategori:Pelakon filem Amerika Syarikat
Kategori:Pelakon televisyen Amerika Syarikat
Kategori:Pelakon pentas Amerika Syarikat
Kategori:Pelakon lelaki Amerika Syarikat